Pandemija COVID-a 19 u Njemačkoj
Prvi slučaj bolesti COVID-19 nakon izbijanja pandemije koronavirusa 2019/2020. u Njemačkoj je potvrđen 27. januara 2020. u Bavarskoj. Većina slučajeva COVID-19 u januaru i početkom februara su potekli iz sjedišta proizvođača automobilskih dijelova u Bavarskoj i na osnovu filogenetske analize virusnog DNK-a, iz Sjeverne Italije, gdje proizvođač ima urede. Nova žarišta su stvorili putnici iz Italije, Kine i Irana. Dana 25. i 26. februara, nakon epidemije COVID-19 u Italiji, u Baden-Württembergu otkriveno je više slučajeva povezanih s italijanskim žarištima epidemije. Ostali slučajevi, koji nisu bili povezani sa italijanskim žarištima, desili su se u više regija, uključujući Baden-Württemberg, Sjevernu Rajnu-Vestfaliju i Porajnje-Falačku. Zasebno žarište formirano u Heinsbergu povezuje se sa karnevalom u Gangeltu. Trenutno najveći broj slučajeva COVID-19 u Njemačkoj je u saveznoj pokrajini Sjeverna Rajna-Vestfalija. Prvi smrtni slučajevi su zabilježeni 9. marta. Do 13. aprila 2020. Njemačka ima 127.854 potvrđenih, 3.022 smrtnih i 53.913 oporavljenih slučajeva.